станциите на СИТС получават:
 а)
 удостоверение за вписване от орган за вписване, с което им се разрешава да функционират като станции на СИТС за целите на бордово претегляне;
 б)
 определен брой разрешителни от орган, издаващ разрешителни, които им позволяват да функционират в средата на СИТС като част от OBW.
 5.2. Защита против опити за нарушаване на сигурността
 Защитата на OBW — етап 2 против опити за нарушаване на сигурността се осъществява в съответствие с допълнението към настоящото приложение.
 ДОПЪЛНЕНИЕ КЪМ ПРИЛОЖЕНИЕ II
 СЕРТИФИЦИРАНЕ ЗА СИГУРНОСТ ЗА OBW — ЕТАП 2
 1. MVU и TU трябва да преминат през сертифициране за сигурност в съответствие със Схемата за общите критерии. По-нататък в настоящото допълнение MVU и TU се наричат „OBW-VU“.
 2. Минималните изисквания за сигурност, на които OBW-VU трябва да отговаря, се определят в цел за сигурност (ST) в съответствие със Схемата за общите критерии.
 3. Целта за сигурност се изготвя от производителя на оборудването, което подлежи на сертифициране, и се одобрява от правителствен орган за сертифициране за ИТ сигурност, организиран в рамките на Съвместната работна група за тълкуване (JIWG), която съдейства за взаимното признаване на сертификатите под егидата на европейското Споразумение за взаимно признаване на сертификатите за оценка на сигурността на информационните технологии (SOGIS-MRA).
 4. Шлюзът V2X и хардуерният модул за сигурност на станциите на СИТС се сертифицират в съответствие с профилите за защита на шлюза и хардуерния модул за сигурност, разработени от Комуникационния консорциум Car2Car.
 5. Нивото на сигурност за сертифицирането за сигурност на OBW-VU е EAL2. Ако обаче тахографът се използва като MVU, той следва да бъде сертифициран за ниво на сигурност EAL4, увеличено с компонентите за сигурност ATE_DPT.2 и AVA_VAN.5, както е посочено в допълнение 10 към приложение IВ към Регламент (ЕС) 2016/799.
 6. Активи, които трябва да бъдат защитени чрез целта за сигурност
 Защитават се следните активи:
 а)
 съобщение на OBW-VU: всяко съобщение, изпратено или получено от съответен модул на OBW-VU, което носи информация, необходима за изчисляването на масата.
 Съответните модули на OBW са онези хардуерни и софтуерни единици на OBW-VU, които обработват информация, която в случай на външна намеса може да доведе до погрешно изчисляване от страна на OBW на общата маса или на осовото натоварване.
 OBW-VU може да се състои от един съответен модул или от различни съответни модули, в съответствие с точка 1.5 от приложение I, като в този случай те следва да бъдат определени от целта за сигурност;
 б)
 съобщение относно масата: съобщение, съдържащо общата маса или осовото натоварване, изчислени от OBW-VU;
 в)
 данни за калибриране: информация, която се въвежда в паметта на OBW-VU с цел калибриране на OBW;
 г)
 информация от одит: информация относно опити за нарушаване на сигурността, съответстващи на заплахите, посочени в настоящото допълнение;
 д)
 софтуер на OBW-VU: софтуер, използван в рамките на OBW-VU, за да се реализират и поддържат функциите на OBW, който е от значение за изчисляването на масата и за откриване на опити за нарушаване на сигурността.
 Фигура 4.
 Пример за съобщения на OBW-VU и съобщения относно масата, които следва да бъдат защитени в MVU, съставено от